ཐོག་མར་དར་མའི་ལུས་སྟོབས་ཀྱི་བཟང་ངན་དང་ནད་གཞི་གཏར་རུང་མིན་ལ་གཞིག་ནས་ལོ་གཅིག་གི་ནང་ལ་རབ་ཡིན་ན་ཐེངས་རེར་བདེ་ཐང་གཏར་གའི་ལག་ལེན་ལྟར་ལུས་ཀྱི་ཁྲག་ངན་ཕྱིར་ཅུང་ཙམ་དབྱུང་ན་ལུས་ཁམས་བདེ་ཐང་གི་ཕྱོགས་ལ་ཕན་པ་ཆེན་པོ་ཡོད་པ་རེད།གཏར་དམིག་ནི།སྒང་རྩ་དང་རུ་ཐུང་།མཁྲིས་པ་གཤའ་རིངས་དང་གློ་སྙིང་འདོམ་རྩ།རྒྱུ་རྩ་དང་བྱིན་གཞུག་སོགས་འོས་ཤིང་འཚམ་ལ་རྙོག་གྲ་མེད་པ་ཞིག་གཏར་ན་བཟང་ངོ་།།ཕན་ནུས་ནི།གོང་གི་ཁྲག་ངན་འཕེལ་བའི་ནད་རིགས་ཐམས་ཅད་སྔོན་འགོག་བྱེད་ཐུབ་པ་དང་།དེ་བཞིན་དུ་པགས་མདངས་ལེགས་པ་དང་བཞིན་མདངས་འཕེལ་བ་མ་ཟད་ནད་མེད་བདེ་ཐང་ཡོང་པ་ལ་ཤིན་ཏུ་ལེགས་སོ།།